 1 Definirea gândirii În dicţionarul de psihologie am găsit mai multe definiţii ale gândirii şi anume: „Gândirea se defineşte ca proces cognitiv de însemnatate centrală în reflectarea realului care, prin intermediul abstractizării şi generalizării coordonate în acţiuni mentale, extrage şi prelucrează informaţii despre relaţiile categoriale şi determinative în forma conceptelor, judecăţilor şi raţionamentelor ” Engels afirma despre „gândirea este operare cu noţiuni” Prin : -„noţiune” luată ca unitate informaţională selectiv condensată, -„ca idee” referitoare la un domeniu -„ca fapt de cunoaştere” modul de operare prin care noţiunea formează operaţiile intelectuale Astfel se delimitează gândirea de alte procese psihice Gândirea presupune o serie de operaţii specifice ca: -interpretarea situaţiilor, -producerea informaţiilor Concomitent cu termenul de gândire începe să fie din ce în ce mai folosit termenul de inteligenţă, uneori alături de cel de gândire, alteori în locul lui Paul Popescu- Neveanu (1990), reactivând noţiunea de intelect, introduce gândirea pe care o consideră ca fiind „trăsătură distinctivă, cea mai importantă a psihicului uman, definitorie pentru om ca subiect al cunoaşterii logice, raţionale ” Ea produce modificari de substanţă ale informaţiei cu care operează Gândirea dă comportamentului omului un caracter anticipativ, raţional şi eficient Sistemul cognitiv al omului este format din două subsisteme: a) subsistemul senzorial b) subsistemul complex, logic specific omului denumit şi intelect Acest subsistem cuprinde gândirea, limbajul, memoria, imaginaţia şi inteligenţa ca aptitudina cognitivă cea mai valoroasă Nimeni nu poate nega relaţia de interdependentă dintre gândire şi inteligenţă, dar nici nu trebuie să se ajungă la identificarea lor Inteligenţa se foloseşte de gândire, dar nu se reduce la ea; gândirea se intersectează cu inteligenţa dar nu se confundă cu ea, chiar dacă în determinarea nivelului de inteligenţă ne servim de unele informaţii din psihologia gândirii (formă, tipuri, niveluri de gândire), distincţia dintre ele trebuie păstrată Gândirea este o parte a inteligenţei, una din formele ei, care o ajută să se adapteze la real, inteligenţa presupune mai mult decât atât, ea fiind, după Claparede, „capacitatea de a rezolva problemele noi întâlnite” Psihologii români au o altă atitudine faţă de termenul gândire pe care nu numai ca l-au introdus în dicţionarele lor (P P-Neveanu, Ursula Schiopu, Rodica Demetrescu, M Zlate, A Cosmovici), dar i-au acordat spaţii foarte extinse Chiar dacă au fost opinii diferite privind gândirea, există un puternic acord între autori în ceea ce priveşte recunoaşterea locului central ocupat de gândire în procesul cunoaşterii a rolului enorm pe care gândirea îl joacă în planul general al activităţii umane Gândirea antrenează toate celelalte disponibilităţi şi mecanisme psihice în rezolvarea procesului cunoaşterii Ea orientează, conduce, valorifică maximal toate celelalte procese şi funcţii psihice „Gândirea este un proces complex care prin intermediul abstractizărilor şi generalizăriilor coordonate în acţiuni mintale extrage şi prelucrează informaţii despre însuşirile esenţiale şi necesare ale obiectelor şi fenomenelor şi despre relaţiile lor determinative, în forma concepţie,judecăţilor, raţionament”(Tinca Creţu) Centralitatea gândirii în procesul cunoaşterii se explică şi prin capacitatea ei de a-şi reintroduce propriile produse în circuitul informaţional Argumente privind centralitatea gândirii: • este definitorie pentru om ca subiect al cunoaşterii logice, raţionale; • valorifică resursele celorlalte funcţii şi procese psihice pe care le orientează şi coordonează • are un caracter procesual – exprimă caracterul infinit al cunoaşterii umane care nu ajunge niciodată la produse cognitive definitive • modelul tridimensional al intelectului J P Guilford afirma existenţa a trei factori componenţi ai intelectului: 5 operaţii (evaluare, gândire convergentă, gândire divergentă, memorie, cogniţie); 4 conţinuturi (comportamental, semantic, simbolic, figural); 6 produse (unităţi, clase, relaţii, sisteme, transformări, implicaţii) Combinarea acestora conduce la identificarea a 120 (5x4x6) de capacităţi ce pot fi descrise în termenii unor operaţii, conţinuturi şi produse specifice Guilford identifică patru caracteristici de ansamblu ale funcţionarii gândirii: flexibilitatea, fluiditatea, originalitatea şi elaborarea 2 Caracterizarea gandirii Gândirea este un proces psihic prin care se realizează o reflectare generalizată şi mijlocită, indirectă, a realităţii obiective, o succesiune de operaţii care duc la dezvăluirea unor aspecte importante ale realităţii şi la rezolvarea anumitor probleme Între subiect şi realitatea obiectivă se interpune conceptul, experienţa anterioară cristalizată prin cuvânt Rezultatul acestui proces psihic este „ideea”, ce are un caracter general-abstract, fiind un raport mental, intelectiv, existent în structura psihicului Ideea nu constă pur şi simplu în raportarea unor imagini psihice, ci în explicitarea lor, în scoaterea unui astfel de raport din stare implicită în stare pe deplin manifestă, explicită Ceea ce în plan psihic reprezintă ideea, în plan logic apare ca judecată, raţionament sau demers logic, iar în plan lingvistic drept propoziţie, fraza, text, aceste relaţii fiind obiectul de studiu al unor discipline de graniţa: psihologie-logică şi psiho-lingvistică ,, Gândirea este un sistem ordonat de operaţii de prelucrare, interpretare şi valorificare a informaţiilor, bazat pe principiile abstractizării, generalizării şi anticipării, şi subordonat sarcinii alegerii alternativei optime din mulţimea celor iniţial posibile” (Golu şi Dicu,1972) În psihologia gândirii actuale se pendulează între cele două tipuri de definiţii; Richard E Mayer se referă la trei ipostaze ale gândirii: a) gândirea este cognitivă, dar este inferată din comportament, ea apare intern în minte sau în sistem cognitiv, însă trebuie inferată indirect; b) gândirea este un proces care implică o manipulare sau un set de operaţii asupra cunoştinţelor din sistemul cognitiv; c) gândirea este direcţionată şi rezultă în comportamentul care rezolvă o problemă sau este orientat către soluţie Gândirea este un mecanism psihic complex având următoarele -caracteristici psihologice: • informaţional-operaţional; gândirea este un proces de prelucrare şi interpretare a informaţiilor; ea izolează genericul şi necesarul; reproduce relaţiile obiective, le construieşte mintal şi introduce în realitate noi relaţii, pe baza anticipării posibilul; • mijlocit; gândirea nu operează direct asuprea realului, asupra obiectelor şi fenomenelor, ci asupra informaţiilor furnizate de senzaţii şi percepţii, asupra celor evocate din memorie sau obţinute prin combinările imaginative; este mijlocită de limbaj; • mijlocitor; gândirea mijloceşte celelalte procese psihice; atribuie un înţeles imaginilor perceptive, utilizează denumiri verbale; • generalizat şi abstractizat; gândirea operează cu însuşirile generale, abstracte, cu modele ideale care nu pot fi traduse prin reprezentări intuitive şi care nu au un corespondent obiectual concret, dar au un mare rol în înţelegerea teoretică a realităţii; • acţional; limbajul operează în gândire; se trece de la acţiunea materială la cea mintală, gândită, astfel gândirea capătă funcţie de comandă şi control asupra desfăşurării acţiunii; • finalist; gândirea se finalizează într-un anume produse, dar înainte de a fi executată, activitatea de gândire este planificată în minte, fundamentată din punct de vedere al scopului, oportunităţii, eficienţei, consecinţelor; • multidirecţional; gândirea se întinde pe trei dimensiuni temporale; ,,foloseşte informaţia despre trecutul obiectului pentru a explica prezentul lui; integrează informaţia despre trecutul şi prezentul obiectului pentru a determina starea lui în viitor”(M Golu,1976) • sistemic; gândirea conţine elemente structurate, ierarhizate cu rol de autoreglabilitate şi poate fi redusă la un sistem cibernetic; din această perspectivă gândirea este cea mai înaltă formă de prelucrare a informaţiei 3 Influenţa gândirii asupra procesului memoriei Intelectul este un sistem cognitiv complex, logic specific numai omului, desemnează un sistem de relaţii, activităţi şi procese psihice superioare: inteligenţă ( cea mai importantă aptitudine cognitivă), gândire, memorie, imaginaţie, limbaj, etc Este un sistem ce se constituie şi funcţionează la nivel uman, depăşind experienţa senzorială, dar bazându-se pe ea, uzând de proprietăţi specifice ale creierului uman şi realizându-se numai prin modelare culturală şi integrare socioculturală Gândirea trebuie văzută ca,, produsul schimbării şi reorganizării informaţiilor stocate în memorie în vederea creării unor noi informaţii,,(Scarr şi Vander Zaden,1987) Gândirea ar putea fi caracterizată şi ca abilitate de a imagina sau reprezenta obiecte sau evenimente în memorie şi de a opera cu acestea Prin gândire omul intră în posesia conceptelor, le sesizează sensul, utilitatea şi aplicatibilitatea, se implică în soluţionarea solicitărilor ce-i sunt adresate, judecă şi face raţionamente, ia decizii, creează produse noi Numai gândirea, cu ajutorul conceptului, cu ajutorul cuvântului cu sens, poate să expliciteze, să amplifice şi să completeze legăturile redate prin structura percepţiei şi a reprezentării cu imagini psihice Sub influenţa gândirii au loc schimbări semnificative: • memoria devine logică • imaginaţia ajunge la rezultate superioare • limbajul îşi creşte rolul în comunicare • componentă centrală a inteligenţa (noţiunile ştiinţifice sunt produsele proceselor complexe de gândire umană) Gândirea influenţează semnificativ şi procesele senzoriale • percepţia spontană devine observaţie • reprezentările ating niveluri înalte de generalitate Gândirea este implicată în procesele afective şi în formarea unor componente ale personalităţii: • formarea emoţiilor şi sentimentelor • voinţa îşi precizează scopurile, elaborează planuri în luarea deciziilor • formarea unor trăsături caracteriale care implică valori Gândirea este procesul cognitiv superior, de procesare a însuşirilor esenţiale, necesare şi logice, cu ajutorul unor operaţii abstract – formale, în vederea înţelegerii, explicării şi predicţiei unor relaţii cauzale din realitate şi a elaborării unor concepte, noţiuni, teorii, sisteme cognitive, ca modele mintale ale realităţii Legătura cu toate aceste însuşiri profunde nu se face direct ci mijlocit, prin intermediul altor procese şi informaţii pe care acestea le furnizează şi anume: -informaţii senzoriale şi perceptive sunt prelucrate de gândire până se ajunge la cele esenţiale şi necesare -informaţii păstrate în memorie sunt reactualizate -rezultatele ale actelor de gândire anterior sunt din nou complex prelucrate -informaţii oferite de imaginaţie asupra viitorului De fapt, imaginaţia odată apărută interacţionează permanent cu toate procesele psihice şi mai ales cu memoria, gândirea şi limbajul Memoria este cea care oferă material de reactualizare pentru gândire, de combinare pentru imaginaţie şi conservă produsele sale finale, cum ar fi: - reprezentări, - idei, -trăiri afective etc Memoria are caracter reproductiv, adică este cu atât mai eficientă cu cât este mai fidelă faţă de cele învăţate, iar imaginaţia este cu atât mai valoroasă cu cât rezultatele sale se deosebesc de ceea ce există în experienţa subiectului şi, mai ales, faţă de ceea ce a dobândit societatea Gândirea prelucrează toate aceste tipuri de informaţii datorită limbajului Cuvântul, ca instrument al activităţii mintale, permite evocarea selectivă a ideilor şi reprezentărilor, vehicularea şi punerea lor în cele mai variate relaţii, în raport cu ideea directoare formulată tot verbal De asemenea, gândirea implică mecanismele verbale în toate formele ei de manifestare Prin intermediul limbajului aduce în câmpul mental informaţiile (memorate, păstrate si reactualizate) şi sunt prezentate rezultatele ei finale (tot sub formă verbală cu ajutorul operaţiilor specifice gândirii: analiză, sinteză, comparaţie, clasificare, abstractizare, generalizare, concretizare) Prin urmare, gândirea, inteligenţa oferă idei şi date asupra realului şi, totodată, ghidează într-o anumită măsură transformările imaginative 4 Definirea memoriei Memoria apare ca fiind o formă de cunoaştere, şi anume cunoaşterea trecutului Cele trei procese de bază ale memoriei (memorarea, stocarea, reactualizarea) apar menţionate în aproape toate definiţiile date memoriei “Conceptul de memorie se referă la relaţiile funcţionale existente între două grupe de conduite observabile separate printr-un interval de durată variabilă, primele conduite aparţinând fazei de achiziţie, conduitele ulterioare aparţinând fazei de actualizare” (Flore, 1992) Memoria este procesul cognitiv complex de întipărire, păstrare şi reactualizare a experienţei anterioare a omului (Tinca Creţu) Impresiile, imaginile şi gândurile elaborate, emoţiile trăite, mişcările executate în prezent nu se pierd, nu se volatilizează, nu dispar fără a lăsa vreo urmă, ci, dimpotrivă, se sedimentează, se cristalizează luând forma experienţei anterioare Prin memorie omul întipăreşte, conservă şi reactualizează : - propria sa experienţă de viaţă, - experienţa întregii omeniri Înţeleasă în acest fel, Reuchlin, sesizând caracterul behaviorist al definiţiei lui Flores, axată mai ales pe “conduitele observabile”, mută accentul pe mecanismele care fac posibilă reactualizarea informaţiilor stocate Memoria cuprinde “mecanismele prin care o achiziţie oarecare rămâne disponibilă, putând fi reamintită şi utilizată” (Reuchlin, 1988) Prin această definiţie, autorul intenţionează să diferenţieze memoria de învăţare Şi definiţiile recente ale memoriei cuprind în ele procesele de bază şi specifice ale acesteia “Memoria este capacitatea sistem de tratare natural sau artificial, de a dencoda informaţia extrasă din experienţa sa cu mediul, de a stoca într-o formă apropiată şi apoi de a o recupera şi utiliza în acţiunile sau operaţiile pe care le efectuează ” (Lecocq, Leconte şi De Schonen, 1997) Memoria uşurează activitatea gândirii mai bine decât ar putea-o face o bibliotecă imensă ( Alfred Biet) 5 Caracterizarea memoriei Memoria reflectă trecutul ca trecut, astfel încât în momentul în care subiectul reactualizează o informaţie, este conştient că acea experienţă s-a petrecut cândva în trecut Conţinuturile memoriei sunt extrem de variate Începând de la experienţe de ordin senzorial perceptiv, apoi cunoştinţe, noţiuni, experienţe afective, experienţe sociale,etc Conţinutul reflectoriu constituie şi un criteriu de clasificare a unor forme specializate de memorie: -memorie senzorială (vizuală, auditivă, motorie, gustativă, olfactivă), -memorie perceptivă, -memoria imaginilor, -memorie cognitivă, -memorie afectivă, memorie socială Reflectarea din memorie prezintă o serie de caracteristici: este o reflectare activă, selectivă, situaţională, relativ fidelă, mijlocită, inteligibilă, sistemică, logică, organizată În evoluţia sa istorică şi filogenetică, memoria s-a diferenţiat, organizat şi ierarhizat, elaborându-şi forme şi structuri specifice Memoria umană capătă forma unui mecanism psihic complex ce apare ca o verigă de legătură între situaţii, evenimente separate în timp, contribuind prin aceasta la reglarea şi autoreglarea comportamentului uman Memoria umană este mijlocită ,ceea ce înseamnă că pentru a ţine minte mai bine şi pentru a reproduce mai uşor, omul se serveşte de o serie de instrumente care au rol de autentice mijloace de memorare Cu ajutorul mijloacelor iniţial externe, materiale şi apoi interne, psihice, omul pune stăpânire pe propria sa conduită mnezică, în sensul că organizându-şi stimulii-mijloace, el îşi poate organiza şi dirija memoria Ştiind, de exemplu, că întâmpină dificultăţi în reproducerea cunoştinţelor, omul îşi poate fixa o serie de puncte de reper –idei principale, fişe de lucru –care îi vor facilita reproducerea Memoria umană are un caracter inteligibil, deoarece presupune înţelegerea celor memorate şi reactualizate, organizarea materialului memorat după criterii de semnificaţie Unele laturi ale ei implică judecata, sistematizarea, clasificarea, fapt care asigură nu doar legătura memoriei cu gândirea, ci şi caracterul ei logic, raţional, conştient, inteligibil Omul apelează la o serie de procedee logice, scheme raţionale, planuri mnezice (împărţirea unui material în fragmente, extragerea ideilor principale, realizarea asociaţiilor) care pun în evidenţă prezenţa unei conduite inteligente Selectivitatea memoriei umane trebuie pusă în relaţie cu conţinutul mnezic, în sensul că nu se memorează, nu se stochează şi nu se reactualizează absolut totul, ci doar o parte din informaţii Selectivitatea memoriei umane este în funcţie fie de: -particularităţile stimulului, -particularităţile psihologice ale celui care memorează (se reţine ceea ce corespunde vârstei, sexului, gradului de cultură, structurii motivaţionale, afective etc) 6 Implicarea memoriei in desfăşurarea gândirii Memoria şi percepţia sunt două feţe ale aceluiaşi element, respectiv ca instrumente ale aceleiaşi capacităţi de relaţionare cu mediul Gândirea este şi ea un astfel de instrument de relaţionare cu mediu, o anumită manifestare a memoriei, respectiv a principiilor ei de structurare Ştiinţele creierului de astăzi nu mai văd capacitatea aceasta ca aparţinând unei anumite părţi a creierului, ci aici pare să fie implicată întreaga masă cerebrală, gândirea fiind implicată de mai multe arii cerebrale Memorarea logică presupune o legătură srânsă cu gândirea asigurându-se înţelegerea materialului Ea foloseşte procedee productive cum ar fi: - sintetizarea logică a materialului, - selectarea a ceea ce este esenţial şi semnificativ, - eliminarea detaliilor În psihologie la ora actuală, amintirea, gândirea şi imaginaţia sunt disociate în mod exclusiv deşi reţelele mnezice sunt principiul lor de bază În ceea ce priveşte memoria, ea presupune evocarea mnezică a unei reprezentări deci redarea mnezică a unei percepţii date de analizatori Cu alte cuvinte amintirea se referă la amintirea de reprezentări adică a urmei neurocibernetice ale obiectelor reale S-ar putea aduce obiecţia că memorarea de noţiuni abstracte este posibilă şi de cei care sunt înclinaţi spre reprezentare în ceea ce priveşte constituţia lor intelectuală Însă aici nu se poate spune că noţiunea este cea memorată, ci mai curând termenul Aceasta este o memorare de asociaţie orizontală iar rezultatul ei se pierde foarte rapid Gândirea însă nu trebuie înţeleasă ca deosebită de memorie căci ea este o funcţie particulară a ei, respectiv cea de combinare şi recombinare a reprezentărilor după anumite legi găsite de intelect Pentru ca Intelectul să determine o judecată, un enunţ, este necesară o operaţie de amintire, respectiv amintirea corpului general al judecăţii şi a elementelor sale În momentul în care subiectul este determinat motivaţional, adică îşi proiectează anumite pulsiuni într-un astfel de domeniu, atunci familiarizarea cu acel domeniu, capacitatea de a se mişca liber în el este o problemă de experienţă, adică de implicare afectivă, memoria fiind ea însăşi adaptată şi prin urmare, suprapotenţată Se poate vorbi despre o memorie socială, despre o memorie afectivă sau a datelor, aşa cum copiii par să aibă, uimind părinţii cu informaţiile pe care le stochează Memoria are o funcţie cognitivă Este un proces de cunoaştere, iar rolul ei cel mai important este acela de a oferi conţinuturi proceselor cognitive superioare (gândirii şi imaginaţiei) Acolo unde intervine gândirea, memoria este neapărat prolixă şi invers Memoria are şi o funcţie adaptativ reglatorie, jucând un rol fundamental în echilibrul vieţii psihice a omului Fără memorie, nu ar fi posibil fenomenul de conştiinţă Memoria realizează ancorarea omului în trecut, capacitatea de a rezolva situaţiile prezente şi resurse pentru anticiparea celor viitoare Memoria dispune de structuri operatorii complexe şi numeroase Guilford include memoria în cadrul operaţiilor, ceea ce sugerează nivelul ei înalt de operaţionalizare Informaţiile nu sunt preluate ca atare, ci se intervine asupra lor prin operaţii de organizare, sistematizare, structurare, ierarhizare, clasificare, ordonare Toate aceste operaţii conferă conţinuturilor memoriei disponibilitatea de a fi utilizate rapid şi eficient în învăţare, înţelegere, rezolvare de probleme Materialul care se stochează în memorie provine din contactul organelor de simţ cu realitatea, evidenţiind relaţia memoriei cu procesele senzoriale; memoria nu înseamnă doar acumularea şi stocarea informaţiilor, ci şi prelucrarea şi interpretarea lor ceea ce înseamnă că ea face apel la gândire, la operaţiile ei specifice; Nu se reţine şi nu se reactualizează orice, ci ceea ce produce plăcere, corespunde unor dorinţe, aspiraţii, fapt care evidenţiază relaţia dintre memorie şi mecanismele afectiv – motivaţionale Memoria implică şi prezenţa unui efort voluntar (memorie voluntară, logică), fiind legată de voinţă; trăsăturile temperamental –caracteriale influenţează procesul memoriei, aceasta legându-se de personalitatea integrală a omului, fapt care permite ca ea să joace roluri distincte în diferite etape ale evoluţiei personalităţii umane Procesele memoriei se desfăşoară atât în legătura cu reflectarea senzorială cat şi în legătură cu procesele de gândire şi de limbaj La unii oameni predominând memoria senzorial- intuitivă, la alţii cea verbal-abstractă Prin faptul că memoria umană întipăreşte, stochează şi reactualizează mijlocit, inteligibil, selectiv exterienţa anterioară a omului şi a societăţii în care acesta trăieşte, ea asigură vieţii psihice a individului: -continuitate, -consistenţă, -stabilitate, -finalitate Memoria este cea care sudează elementele anterioare de cele care vor urma, dă posibilitatea reactualizării unor date anterioare ale cunoaşterii, supunerii acestora unui examen critic, decelării a ceea ce este nou de ceea ce este perimat, împingând cunoaşterea mai departe Caracterul necesar al memoriei umane decurge din implicarea ei în marile comportamente ale vieţii omului: -cunoaştere şi învăţare, -înţelegere şi rezolvare de probleme, -inteligenţă şi creativitate Lange spunea: “Viaţa psihică a omului fără memorie este doar un ghem de impresii senzitive, adică un prezent fără trecut, dar şi fără viitor ” Prin imensa sa valoare adaptativă, prin rolul ei enorm pe direcţia echilibrării organismului cu mediul, memoria a fost denumită de psihofiziologul rus I M Secenov (1829 –1905) condiţie fundamentală a vieţii psihice sau piatra unghiulară a vieţii psihice În concluzie, “memoria nu este o funcţie liniară, izolată de celelalte, ci apare în primul rând ca o implicaţie, o resursă şi ca efect al tuturor celorlalte procese psihice, de la cele mai simple până la cele mai complexe” (Paul Popescu-Neveanu, 1977) BIBLIOGRAFIE: Cosmovici,A (1996),Psihologie generală, Polirom, Iaşi; Creţu, T, Fundamentele psihologiei, suport curs CREDIS 2008 Golu, M , Fundamentele psihologiei,vol II, ed Fundaţia României de Mâine, 2000 Miclea, M , Psihologie cognitivă, Casa de editură Gloria S R L , Cluj –Napoca, 1994; Popescu-Neveanu,P, Zlate,M, Creţu,Tinca 1990)Psihologie - manual, E D P Bucureşti Zlate, M,(2000),Fundamentele psihologiei,Pro Humanitate,Bucureşti; Zlate, M,(2000), Psihologia mecanismelor cognitive,Polirom, Iaşi;1999 